‘હું હમણાં જ જઈ આવી. છતાંય તું સાથે છે તો….તો… ચાલ.’ મેટ્રેનની રજા લઈ બંને મોનિટર બેન્કની ડેસ્ક પર ગયાં. ચીનુભાઈની નાજુક હાલતનો ક્યાસ કાઢી લીધો. હાર્ટરે-152, બ્લડપ્રેશર-85 અનુભવી શકાય એવું. શરીરની ચામડી શ્વેદયુક્ત, ભીની, ભૂરા રંગના ટપકાંવાળી, ચામડીનો રંગ ભૂરો, આંખની કીકીઓ ખૂબ જ પહોળી થઈ ગયેલી, નિર્જિવ પારદર્શક. મનીષે ક્લિપ-બોર્ડ પરનો ચાર્ટ જોયો. ડૉક્ટરે ગોળીઓ લખી આપી હતી. ‘મા’, મનીષ માતાને માનું સંબોધન કરતો, ‘તેં મેડિસિનનો અભ્યાસ કર્યો છે. આ દવા ક્યારે અપાય તેની તને ખબર હશે.’